পরে আমি তিন মাসের মধ্যে ওস্তাদের সবগুলো কাহিনী ডায়েরিতে লিখে ফেলি। এই করে করে নয় মাস হয়ে গেছে আমার। চৈত্র মাসের দিন আসে। ওস্তাদ কয়_ অনুষ্ঠান নাই। ল একটা কাজ করি।  কী কাজ?  ব্যবসা করি।  ওস্তাদ আমি ব্যবসা করতাম না।  আমি আমার কাজ করবাম চাই।  কী কাজ?  আপনার যে বাদ্যযন্ত্রগুলো আছে ওগুলো আমারে দিয়ে দেন। আমি ভাটি এলাকায় পালাগান করতে যাইতে চাই।  আমার কথা শুনে ওস্তাদ বলতেছে, তুমি কী পারবা এই কিচ্ছাগান করতে?  আমি কই_চেষ্টা করে দেখি।  তুমি কোন পর্যন্ত গেছো তা আমি জানি না… তুমারে আমি শিখাইছি না।  আমি যেটুকু জানি, সেটুকু নিয়েই চেষ্টা করে দেখি, কিছু করতে পারি কিনা।  উনার দলের হারমোনিয়াম মাস্টার নিজাম উদ্দিন, তবলচি মাস্টার নিমাই এবং বিষ্ণুপদ এই তিনজন লোক নিয়া প্রথম গেলাম কদমশ্রী  গ্রামে। ওটা নিজামের ভগি্নপতি বাড়ি।  লোকজন এসে বলে_নিজাম, তুমি কারে নিয়া আইছো?  কুদ্দুস বয়াতীর ছাত্র।  কুদ্দুস বয়াতীর কিচ্ছাই ভালো লাগে না, তুমি কুদ্দুস বয়াতীর ছাত্র নিয়া আইলা।  কেউ আগ্রহ দেখাল না কিচ্ছাগান শোনার জন্য। আমার মন খারাপ হয়ে গেল। রাত্রিবেলা নিজাম রে বললাম_ চানি্ন রাত, কেউ যখন কিচ্ছাগান শুনতে চাইছে না তখন নিজেরা মিলে কয়েকটা গান গেয়ে রাতটা পার করি। তখন কুপি বাত্তি ধরাইছে। নিমাজ উদ্দিন গান শুরু করছে। কয়েকজন মানুষ আসছে। পরে আসা একজন মুরবি্ব কইলেন_ নিজাম উদ্দিন, গান তো শুনছি,  তুমরা যখন কিচ্ছা নিয়া আইছো, তুমাদের কিচ্ছা একটু শুনি। আমি যখন প্রথম কিচ্ছার বন্দনায় টান দিয়ে একটা জাম্প করলাম, তখন ওই লোকটা কয়_দাঁড়াও। তারপর বলল_এই তুমি বসো। বসলাম। কয়েকজনরে বলল_ এই তোরা কি কিচ্ছা শুনবি?  হ হ শুনবো।